**ΟΡΓΑΝΩΣΗ ΚΑΤΑΣΤΗΜΑΤΟΣ- ΜΑΡΚΕΤΙΝΓΚ**

**Μ.Α.Π.**

*Μέτρα ατομικής προστασίας:* ως μέτρο ατομικής προστασίας νοείται

κάθε εξοπλισμός που ο εργαζόμενος θα πρέπει να τον φορά ή να

τον φέρει κατά τη διάρκεια της εργασίας του για να προστατεύεται

από έναν ή περισσότερους κινδύνους για την ασφάλεια και την

υγεία του, καθώς και κάθε συμπλήρωμα ή εξάρτημα του

εξοπλισμού που εξυπηρετεί το σκοπό αυτό.

Σε ποιες κατηγορίες διακρίνονται τα Μέσα Ατομικής Προστασίας

(Μ.Α.Π.);

Ανάλογα με το μέρος του σώματος που προστατεύουν, τα

Μ.Α.Π. διακρίνονται στις εξής κατηγορίες:

 1) προσώπου & κεφαλής

 2) κορμού

3) ματιών

5) ακοής

 6) αναπνευστικών οδών

7) προστασίας από πτώσεις, πνιγμό &

ηλεκτροπληξία

Τα μέτρα ατομικής προστασίας θα πρέπει να χρησιμοποιούνται μόνο όταν

οι κίνδυνοι δεν μπορούν να αποφευχθούν με συλλογικά μέτρα προστασίας,

τεχνικά μέτρα ή διαδικασίες οργάνωσης εργασίας.

Θα πρέπει επίσης:

● να σχεδιάζονται και να κατασκευάζονται σύμφωνα με τις

ισχύουσες διατάξεις

● να είναι κατάλληλα για τους κινδύνους που σχεδιάζονται και

η χρήση τους να μη συνεπάγεται νέους κινδύνους

● να προσαρμόζονται στο χρήστη

● να χρησιμοποιούνται μόνο για τις προβλεπόμενες χρήσεις και

σύμφωνα με τις οδηγίες του κατασκευαστή

● να χορηγούνται δωρεάν από τον εργοδότη και να

προορίζονται για ατομική χρήση

● να καθαρίζονται, να συντηρούνται και να φυλάσσονται

κατάλληλα κάτω από συνθήκες υγιεινής

● να συνοδεύονται από οδηγίες χρήσης

● σε περίπτωση πολλαπλών κινδύνων να χρησιμοποιούνται

περισσότερα του ενός και να παρουσιάζουν συμβατότητα

μεταξύ τους.

Πότε πρέπει οι εργαζόμενοι να χρησιμοποιούν τα μέσα ατομικής

προστασίας;

● Πάντοτε κατά την εκτέλεση των εργασιών.

● Όποτε οι εργαζόμενοι το θεωρούν απαραίτητο.

● Εφόσον οι κίνδυνοι δεν μπορούν να αποφευχθούν ή να

περιοριστούν επαρκώς

● με τεχνικά μέτρα ή μέσα συλλογικής προστασίας ή με

μέτρα, μεθόδους ή

● διαδικασίες οργάνωσης της εργασίας.

Προστασία κεφαλιού

● Στις περιπτώσεις που οι εργαζόμενοι εκτίθενται σε κίνδυνο

τραυματισμού του κεφαλιού τους κατά την διάρκεια της

εργασίας πρέπει να εφοδιάζονται με κατάλληλο κράνος

ασφαλείας. Ο κίνδυνος αυτός μπορεί να προέλθει από:

– πτώση των ίδιων των εργαζομένων

– πτώση ή εκτίναξη αντικειμένων

– πρόσκρουση σε αντικείμενο, μηχάνημα ή στοιχείο

κατασκευής.

● Στις περιπτώσεις κινδύνου ατυχήματος από ηλεκτροπληξία

οι εργαζόμενοι πρέπει να εφοδιάζονται με προστατευτικά

κράνη από μονωτικό υλικό.

● Οι εργαζόμενοι που κατά την διάρκεια της εργασίας τους

εκτίθενται στον ήλιο για μεγάλα διαστήματα κατά την θερινή

περίοδο πρέπει να εφοδιάζονται με κατάλληλο κάλυμμα

κεφαλιού, εφόσον δεν είναι δυνατόν να προστατευθούν από

τον ήλιο με άλλο τρόπο.

Προστασία ματιών και προσώπου

Οι εργαζόμενοι πρέπει να εφοδιάζονται με κατάλληλη

προσωπίδα, κατάλληλα γυαλιά (με άχρωμα ή έγχρωμα

κρύσταλλα), ή άλλο κατάλληλο, ανάλογο με την φύση της

εργασίας, ατομικό μέσο προστασίας όταν υπάρχει κίνδυνος

τραυματισμού του προσώπου και των ματιών τους, ή βλάβης

της όρασής τους από:

– εκτινασσόμενα σωματίδια

– επικίνδυνες ουσίες (καυστικά, ερεθιστικά υγρά, ατμούς κτλ)

– επικίνδυνες ακτινοβολίες

Προστασία χεριών και βραχιόνων

Οι εργαζόμενοι πρέπει να εφοδιάζονται με κατάλληλα γάντια και

όταν χρειάζεται, με καλύμματα των βραχιόνων τους, ή να τους

χορηγούνται ειδικές προστατευτικές κρέμες, ανάλογα με την φύση

της εργασίας, το είδος και τον βαθμό του επαγγελματικού

κινδύνου, για την προστασία των χεριών και των βραχιόνων τους

από:

– ουσίες θερμές, τοξικές, ερεθιστικές ή διαβρωτικές

– εκτινάξεις διάπυρων ή αιχμηρών σωματιδίων,

– κίνδυνο ηλεκτροπληξίας,

– αντικείμενα, εργαλεία ή μηχανήματα υψηλής θερμοκρασίας ή με

επιφάνειες και ακμές αιχμηρές ή κοφτερές,

– μηχανήματα ή εργαλεία που είναι δυνατόν με άλλο τρόπο να

τραυματίσουν τα χέρια (πχ με συνεχή τριβή, πρόσκρουση ή

δονήσεις)

Προστασία ποδιών

Εργαζόμενοι που λόγω της φύσης της εργασίας ή των χώρων

εργασίας στους οποίους απασχολούνται, κινδυνεύουν να

τραυματιστούν στα πόδια πρέπει να εφοδιάζονται με τα

κατάλληλα, ανάλογα με το είδος του κινδύνου, υποδήματα

ασφαλείας. Ο κίνδυνος αυτός μπορεί να προέλθει κύρια από:

– πτώση αντικειμένων, πρόσκρουση ή σύνθλιψη,

– ουσίες θερμές, τοξικές, ερεθιστικές ή διαβρωτικές,

– καρφιά ή άλλα αιχμηρά υλικά ή επιφάνειες,

– εργαλεία με κοφτερές ακμές,

– ολισθηρές επιφάνειες

Προστασία των αναπνευστικών οδών

Όταν η προστασία της υγείας των εργαζομένων από την εισπνοή

επικίνδυνης σκόνης, καπνών, τοξικών αερίων ή την έλλειψη

επαρκούς ποσότητας οξυγόνου δεν μπορεί να εξασφαλιστεί

αποτελεσματικά με κλειστά συστήματα, εγκαταστάσεις επαρκούς

τοπικού εξαερισμού ή άλλα τεχνικής φύσης μέτρα, πρέπει αυτοί να

εφοδιάζονται με τα κατάλληλα, ανάλογα με την φύση της

εργασίας και το είδος του επαγγελματικού κινδύνου, ατομικά μέσα

προστασίας των αναπνευστικών οδών. Τα μέσα προστασίας

αναπνοής διακρίνονται σε τρεις κατηγορίες:

– Αναπνευστήρες με φίλτρο για τον καθαρισμό του εισπνεόμενου

αέρα του άμεσου περιβάλλοντος από τα αιωρούμενα τοξικά αέρια

ή την σκόνη.

– Αυτοδύναμες αναπνευστικές συσκευές.

– Αναπνευστικές συσκευές με συνεχή παροχή καθαρού αέρα, μέσω

σωλήνα, από το εξωτερικό περιβάλλον εκτός του μολυσμένου

χώρου εργασίας.